
Καθορισμός προσόντων διορισμού σε θέσεις φορέων του ευρύτερου δημό¬ 
σιου τομέα και τροποποίηση διατάξεων του Π.Δ. 194/1988 (Α 84). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 8 του άρθρου 24 του Ν. 1586/1986 (ΦΕΚ 37/Α/ 
1986), όπως αντικαταστάθηκε με την παρ. 5 του άρθρου 22 του Ν. 
1735/87 «προσλήψεις στο δημόσιο τομέα, κοινωνικός έλεγχος στη δη¬ 
μόσια διοίκηση, πολιτικά δικαιώματα και άλλες διατάξεις» (ΦΕΚ 195/ 
Α/1987) και 

β) Του άρθου 72 του Ν. 1943/1991 «εκσυγχρονισμός της οργάνω¬ 
σης και λειτουργίας της δημόσιας διοίκησης, αναβάθμιση του προσωπι¬ 
κού της και άλλες συναφείς διατάξεις» (ΦΕΚ 50/Α/11.4.1991). 

2. Την αριθ. 1 44/1992 γνωμοδότηση του Συμβουλίου της Επικρά¬ 


τειας, μετά από πρόταση των Υπουργών Προεδρίας της Κυβέρνησης 
και Εθνικής Παιδείας και θρησκευμάτων, αποφασίζουμε: 

Άρθρο 1 

Καθορισμός προσόντων διορισμού σε θέσεις φορέων 
του ευρύτερου δημόσιου τομέα. 

Ως προσόντα διορισμού, κατά κλάδους και ειδικότητες, σε θέσεις των 
φορέων του ευρύτερου δημόσιου τομέα, όπως αυτός οριοθετείται με τις 
διατάξεις των άρθρων 51 παρ. 1 (περ. γ , δ , ε) του Ν. 1892/1990 και 
4 παρ. 6 του Ν. 1943/1991 ή αναοριοθετείται κάθε φορά, ορίζονται τα 
προβλεπόμενα στο Π. Διάταγμα 194/1988 (ΦΕΚ 84 Α ) «Καθορισμός 
των προσόντων διορισμού σε θέσεις των δημοσίων υπηρεσιών και νομι¬ 
κών προσώπων δημοσίου δίκαιου», όπως τροποποιείται και συμπληρώ¬ 
νεται στα επόμενα άρθρα του διατάγματος αυτού. 

Η απόφαση αριθ. ΔΙΔΑΔ/Φ. 12/3/10279/25.4.1989 (ΦΕΚ 
298/Β/24.4.1989) «Διορισμός με προσόν είτε απολυτήριο τίτλο αντί- 
στοιχης ειδικότητας αναγνωρισμένης κατώτερης σχολής ή τριετή αντί¬ 
στοιχη εμπειρία», που κυρώθηκε με το άρθρο 78 (περ. β) του Ν. 1943/ 
1991, ισχύει και στην περίπτωση αυτή. 

Άρθρο 2 

Κλάδος ΠΕ Πληροφορικής 

Το άρθρο 4 του Π.Δ. 194/1988 αντικαθίσταται, ως εξής: 

«Άρθρο 4 

Κλάδος ΠΕ Πληροφορικής 

(Περιλαμβάνονται οι ειδικότητες: 

α) Επιστήμης των Υπολογιστών και 

β) Μηχανικών Η/Υ) 

1. Προσόν διορισμού στον εισαγωγικό βαθμό ορίζεται: 

α) Για την ειδικότητα Επιστήμης των Υπολογιστών, πτυχίο ή δί¬ 
πλωμα Επιστήμης των Υπολογιστών ή Εφαρμοσμένης Πληροφορικής ή 
Πληροφορικής (δΟΕΤΨΑΚΕ) Α.Ε.Ι. της ημεδαπής ή ισότιμο, αντί¬ 
στοιχης ειδικότητας, σχολών της αλλοδαπής. 

β) Για την ειδικότητα Μηχανικών Η/Υ, πτυχίο ή δίπλωμα Μηχανι¬ 
κών Η/Υ και Πληροφορικής ή Ηλεκτρολόγων Μηχανικών και Μηχανι¬ 
κών Υπολογιστών ή Ηλεκτρονικής και Μηχανικών Υπολογιστών 
(ΗΑΚϋ\*ΆΚΕ) Α.Ε.Ι. της ημεδαπής ή ισότιμο, αντίστοιχης ειδικότη¬ 
τας, σχολών της αλλοδαπής. 

2. Σε περίπτωση που δεν είναι δυνατή η κάλυψη των θέσεων από 
υποψήφιους με τα προσόντα της προηγούμενης παραγράφου, επιτρέπε¬ 
ται ο διορισμός με πτυχίο ή δίπλωμα Α.Ε.Ι. της ημεδαπής ή ισότιμο τί¬ 
τλο σπουδών της (αλλοδαπής και επιπλέον τίτλο ή πιστοποιητικό σπου¬ 
δών Α.Ε.Ι. ή Τ.Ε.Ι. της ημεδαπής ή ισότιμο της αλλοδαπής, σε θέματα 
αντίστοιχης, κατά περίπτωση, ειδικότητας (50ΓΤ%ΆΚΕ ή ΗΑΚ- 
ϋ1*ΆΚΕ). 

Σε περίπτωση που δεν είναι δυνατή η κάλυψη των θέσεων από υπο¬ 
ψήφιους με τίτλο ή πιστοποιητικό σπουδώνΆ.Ε.Ι. ή Τ.Ε.Ι., επιτρέπεται 

ο διορισμός με πτυχίο ή δίπλωμα Α.Ε.Ι. και σχετική, κατά περίπτωση 
ειδικότητας, εμπειρία δύο τουλάχιστον ετών». 

Άρθρο 3 

Κλάδοι ΔΕ Διοικητικός - Λογιστικός/ 

Δακτυλογράφων - Στενογράφων 

Για τους κατά το άρθρο 1 του παρόντος Π. Διατάγματος φορείς του 
ευρύτερου δημόσιου τομέα, οι προβλεπόμενες ρυθμίσεις α) του δευτέρου 
εδαφίου της παραγράφου 1 του άρθρου 15 και β) του δεύτερου εδαφίου 
της παραγράφου 1 του άρθρου 16 του Π.Δ. 194/88 εφαρμόζονται μέ¬ 
χρι τη συμπλήρωση μιας πενταετίας από 1 Απριλίου 1991. 

Άρθρο 4 

Κλάδος ΔΕ Τεχνικός 

Στις αναφερόμενες στο άρθρο 20 του Π.Δ. 194/1988 ειδικότητες 
του Κλάδου ΔΕ Τεχνικού εντάσσεται και η ειδικότητα του κλάδου ηλε¬ 
κτρονικής. 

Άρθρο 5 

Άριστη γνώση ξένης γλώσσας 

Η παράγραφος 5 του άρθρου 24 του Π.Δ. 194/1988 αντικαθίστα¬ 
ται ως εξής: 

«5. Όπου, ως τυπικό προσόν για το διορισμό, προβλέπεται άριστη 
γνώση ξένης γλώσσας, αυτή θα αποδεικνύεται: α) με πτυχίο ή δίπλωμα 
ξενόγλωσσου τμήματος ή σχολής Α.Ε.Ι. της ημεδαπής ή ισότιμο σχο¬ 
λών της αλλοδαπής, ή β) με οποιοδήποτε πτυχίο Α.Ε.Ι. ή μεταπτυχιακό 
τίτλο σπουδών Α.Ε.Ι. της αλλοδαπής, ή γ) με απολυτήριο σχολείου δευ¬ 
τεροβάθμιας εκπαίδευσης (Δ.Ε.) της αλλοδαπής ή αντίστοιχο ξενό¬ 
γλωσσου σχολείου της ημεδαπής, ή δ) με πιστοποιητικό διδακτικού έρ¬ 
γου σε Α.Ε.Ι. της αλλοδαπής διάρκειας ενός τουλάχιστον ακαδημαϊκού 
έτους, ή ε) με πτυχίο ΡΚΟΡΙΟΙΕΝΟΥ των πανεπιστημίων ΜΙΟΗΙΟΑΝ 
ή ΟΑΜΒΚΙϋΟΕ για την αγγλική γλώσσα ή αντίστοιχο τίτλο άλλης ξέ¬ 
νης γλώσσας». 

Στον Υπουργό Προεδρίας της Κυβέρνησης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα. 5 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ . 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΣΩΤΗΡΙΟΣ ΚΟΥΒΕΛΑΣ ΓΕΩΡΓΙΟΣ ΣΟΥΦΛΙ ΑΣ 

--♦- 

Αρμοδιότητες Αναπληρωτή Προϊσταμένου Δημοσίων Οικονομικών 
Υπηρεσιών (ΔΟΥ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 32 του Ν. 1882/90 «Μέτρα για την 
περιστολή της φοροδιαφυγής, διαρυθμίσεις στην άμεση και έμμεση φο¬ 
ρολογία και άλλες διατάξεις» (Α 43). β) της παραγρ. 3 του άρθρου 19 
του Ν. 1947/91 «Απλούστευση φορολογικών διαδικασιών και άλλες 
ρυθμίσεις (Α 70). γ) του άρθρου 10 του Ν. 1989/91 «Διαρρυθμίσεις 
στον ενιαίο ειδικό φόρο κατανάλωσης των πετρελαιοειδών προϊόντων 
και άλλες διατάξεις» (Α 192). 

2. Τη γνωμοδότηση αριθ. 107/1992 του Συμβουλίου της Επικρά¬ 
τειας μετά από πρόταση του Υπουργού Οικονομικών, αποφασί¬ 
ζουμε: 

Άρθρο 1 

Ο αναπληρωτής Προϊστάμενος ΔΟΥ αναπληρώνει τον Προϊστάμενο 
αυτής σε περίπτωση ελλείψεως. απουσίας ή κωλύματος του τελευταίου, 
στην άσκηση όλων των καθηκόντων και υποχρεώσεών του. 


Τα ανωτέρω ισχύουν για τις ΔΟΥ που διαρθρώνονται σε 7 Τμήματα 
και πάνω. 

Άρθρο 2 

1. Ο Αναπληρωτής Προϊστάμενος ΔΟΥ εποπτεύει και συντονίζει τις 
εργασίες των κατωτέρω Τμημάτων, όπου υφίστανται: Λογιστικού, 
Εσόδων, Εξόδων, Δικαστικού, Φορολογίας, Κεφαλαίου, Φορολογίας 
Μεταβίβασης Ακινήτων (ΦΜΑ) και Φορολογίας Καπνού. 

2. Για τις ΔΟΥ Πληρωμών Αθηνών, Πειραιά και Θεσσαλονίκης επο¬ 
πτεύει και συντονίζει τις εργασίες των Τμημάτων I έως και X, I έως και 
III και I έως και IV αντίστοιχα. 

3. Επίσης ο Αναπληρωτής Προϊστάμενος ΔΟΥ έχει την ευθύνη της 
μηχανοργανώσεως αυτής και την παρακολούθηση των μηχανογραφι¬ 
κών εφαρμογών. 

Άρθρο 3 

Από την έναρξη ισχύος του παρόντος, το Π.Δ. 114/91 (Α 46) κα- 
ταργείται. 

Στον Υπουργό των Οικονομικών αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 5 Μαΐου 1992 

Ο'ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

-+- 

Σύσταση μιας (1) θέσης του Κλάδου ΔΕ Τεχνικού (Ειδικότητας Οδη¬ 
γών Αυτοκινήτων) στο Ταμείο Ασφαλίσεως Επαγγελματιών και 

Βιοτεχνών της Ελλάδος (ΤΕΒΕ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/1985). 

β) Του Ν. 1586/1986 «Βαθμολογική διάρθρωση των θέσεων του 
Δημοσίου, Νομικών Προσώπων Δημοσίου Δικαίου και των Οργανι¬ 
σμών Τοπικής Αυτοδιοίκησης και άλλες διατάξεις» (ΦΕΚ 37/Α/ 
1.4.86). 

γ) Του άρθρου 17 του Ν. 1320/1983 (ΦΕΚ 6/Α/83). 

2. Την Υ 1660/1007556/116/0006Α/23.1.92 Κοινή Απόφαση 
του Πρωθυπουργού και του Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στον Υφυπουργό Οικονομικών Κων. 
Γιατράκο» (ΦΕΚ 31/Β/92). 

3. Την Υ 1540/18.9.1991 Κοινή Απόφαση του Πρωθυπουργού και 
Υπουργού Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στον Υφυπουργό Υγείας, Πρόνοιας και Κοινωνικών 
Ασφαλίσεων Δημήτριο Σιούφα» (ΦΕΚ 754/Β/1991). 

4. Την 130/11.3.92 γνωμοδότηση του Συμβουλίου της Επικρά¬ 
τειας μετά από πρόταση του Υπουργού Προεδρίας της Κυβέρνησης και 
των Υφυπουργών Οικονομικών και Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο μόνο 

1. Στο Ταμείο Ασφαλίσεως Επαγγελματιών και Βιοτεχνών της Ελ¬ 
λάδος (ΤΕΒΕ) συνιστάται μία (1) θέση του Κλάδου ΔΕ Τεχνικού (Ειδι¬ 
κότητας Οδηγών Αυτοκινήτων). 

2. Προσόντα διορισμού στον εισαγωγικό βαθμό του κλάδου αυτού 
ορίζονται τα προβλεπόμενα στο Π. Δ/γμα 194/1988 (ΦΕΚ 84/Α/ 
1988). 

Επιπλέον ως προσόν διορισμού για τη θέση αυτή απαιτείται τριετής 
εμπειρία και επαγγελματική άδεια οδήγησης. 

Στον Υφυπουργό Υγείας. Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα. 5 Μαί'ου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ' * 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΙΩΤ. ΚΟΥΒΕΛΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ 8ΓΚΟΙΝ. ΑΣΦ/ΣΕΟΝ 

Κ. ΓΙΑΤΡΑΚΟΣ Δ. ΣΙΟΥΦΑΣ 

- 4 - 

Περί τροποποιήσεως του άρθρου 16 του Καταστατικού του Ταμείου 

Επικουρικής Ασφαλίσεως Ασφαλιστών και Προσωπικού Ασφαλιστι¬ 
κών Επιχειρήσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 861/79 (ΦΕΚ 2/Α/5.1.79) 
όπως αντικαταστάθηκαν με τις διατάξεις του άρθ. 8 του Ν. 1276/82 
(ΦΕΚ 100/Α/24.8.82). 

2. Τις διατάξεις του άρθρ. 23 παρ. 1 περίπτ. στ του Ν. 1558/85 
«Κυβέρνηση και Κυβερνητικά Όργανα (ΦΕΚ 137/Α/26.7.85)». 

3ί Τη γνώμη του Δ.Σ. του Ταμείου Επικουρικής Ασφάλισης Ασφαλι¬ 
στών και Προσωπικού Ασφαλιστικών Επιχειρήσεων που διατυπώθηκε 
στην 2398/118/4.6.91 συνεδρίαση αυτού. 

4. Την απόφαση Πρωθυπουργού και Υπουργού Οικονομικών αριθ. Υ 
1660/1007556/116/0006Α'/23.1.1992 Ανάθεση αρμοδιοτήτων 
Υπουργού Οικονομικών στον Υφυπουργό Οικονομικών (ΦΕΚ 31/Β / 
24.1.1992). 

5. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων αριθ. Υ. 1540/18.9.91 «Ανάθεση 
αρμοδιοτήτων» (ΦΕΚ 754/13/19.9.91). 

6. Την 101/2.3.1992 γνωμοδότηση του Συμβουλίου της Επικρά¬ 
τειας με πρόταση του Υφυπουργού Υγείας, Πρόνοιας και Κοινωνικών 
Ασφαλίσεων και του Υφυπουργού Οικονομικών, αποφασίζουμε: 

Άρθρο μόνο 

Οι διατάξεις του άρθρου 16 του Καταστατικού του Ταμείου Επικου¬ 
ρικής Ασφαλίσεως Ασφαλιστών και Προσωπικού Ασφαλιστικών Επιχει¬ 
ρήσεων, όπως αυτές διαμορφώθηκαν με την αριθ. 20107/2101/ 
17.6.1947 απόφαση του Υπουργού Εργασίας (ΦΕΚ 80/Β/19.6.47) 
και τροποποιήθηκαν και συμπληρώθηκαν μεταγενέστερα με την αριθ. 
2035/Σ. 118/29.3.69 απόφαση του Υπουργού Κοινωνικών Υπηρε¬ 
σιών (ΦΕΚ 251/Β/9.4.69) και ισχύουν σήμερα τροποποιούνται ως 
ακολούθως: 

«Άρθρο 16» 

Διαχείριση πόρων - Επένδυση Κεφαλαίων 

1. Με απόφαση του Δ.Σ. και σύμφωνα με τις διατάξεις του Α.Ν. 
1611 /50 και του Ν.Δ. 2999/54. όπως αυτές εκάατοτε ισχύουν, ορίζε¬ 
ται η Τράπεζα ή Τραπεζικός Οργανισμός όπου τηρείται ο λογαριασμός 
ταμειακής διαχείρισης του Ταμείου. 

2. Τα πλεονάζοντα κεφάλαια του Ταμείου που σχηματίζονται πέρα 
από τις τρέχουσες υποχρεώσεις αυτού κατατίθενται ως διαθέσιμα σε 
έντοκο λογαριασμό στην Τράπεζα της Ελλάδος, τηρουμένων των διατά¬ 
ξεων του Α.Ν. 1611/50 και του Ν.Δ. 2999/54 όπως αυτές ισχύουν 
κάθε φορά. 

3. Τα διαθέσιμα κεφάλαια του Ταμείου μπορεί να επενδύονται-με 
απόφαση* των 2/3 των μελών του Δ.Σ. αυτού και έγκριση του Υπουρ¬ 
γείου Υγείας - Πρόνοιας και Κοινωνικών Ασφαλίσεων, τηρουμένων και 
των διατάξεων γενικών ή ειδικών νόμων, που ισχύουν κάθε φορά για 
την τοποθέτηση των κεφαλαίων των Ν.Π.Δ.Δ. 

α) Σε τίτλους του Δημοσίου, σε αξίες εγγυημένες από το Δημόσιο, σε 
εισηγμένους στο Χρηματιστήριο Αξιών τίτλους ομολογιακών δανείων εν 
γένει και μετοχών Τραπεζών ή Εταιρειών και σε χρεώγραφα εν γένει. 


β) Σε ακίνητα που βρίσκονται σε όλη την Επικράτεια της Χώρας. 

4. Οι επενδύσεις σε ακίνητα περιλαμβάνουν: 

α) Την αγορά ετοίμων κτισμάτων, οικοπέδων μετά ή άνευ χτισμάτων 
ή χτισμάτων οικοπεδικής αξίας καθώς και αγροτεμαχίων εντός ή εκτός 
σχεδίου πόλεων σε όλη την Επικράτεια της Χώρας. 

β) Την οικοδόμηση σε ιδιόκτητα οικόπεδα, δηλαδή την ανέγερση, 
επισκευή και επέκταση χτισμάτων καθώς και την εγκατάσταση και λει¬ 
τουργία παιδικών κατασκηνώσεων για τα τέκνα των ασφαλισμένων, 
συνταξιούχων και υπαλλήλων του Ταμείου. 

5. Η διαδικασία επιλογής και αγοράς ακινήτων διενεργείται σύμ¬ 
φωνα με τις διατάξεις του Π. Δ/τος 715/79 (ΦΕΚ 212/Α/10.9.79) 
και δεν επιτρέπεται σε καμμία περίπτωση η υπογραφή του Συμβολαίου 
της αγοραπωλησίας πριν από την παροχή της έγγρισης του Υπουργείου 
Υγείας, Πρόνοιας και Κοινωνικών Ασφαλίσεων. 

6. Για την ανοικοδόμηση σε ιδιόκτητα οικόπεδα, στην οποία περι¬ 
λαμβάνεται και η κατεδάφιση των παλαιωμένων χτισμάτων που βρί¬ 
σκονται επ’ αυτών, καθώς και την επισκευή ή διαρρύθμιση ακινήτων 
ιδιόκτητων χτισμάτων του Ταμείου τηρούνται οι εκάστοτε ισχύουσες 
διατάξεις περί Δημοσίων Έργων. 

Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 5 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ 8. ΚΟΙΝ. ΑΣΦ/ΣΕΩΝ 

Κ. ΓΙΑΤΡΑΚΟΣ Δ. ΣΙΟΥΦΑΣ 

Τροποποίηση των άρθρων 12 παρ. 1 και 13 παρ. 2 του Καταστα¬ 
τικού του Ταμείου Προνοίας Δικηγόρων Γιαννιτσών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν, 8 1 /1936 
(Α’ 390). 

2. Τις διατάξεις της παρ. 1 του άρθρου 1 του Ν. 753/1948 (Α 
203). 

3. Τις διατάξεις των άρθρων 23 παρ. 1 στοιχ. γ, 26 παρ. 1 και 27 
παρ. 1 στοιχ. δ του Ν. 1558/1985 (Α 137). 

4. Τις διατάξεις του άρθρου 14 του Π. Δ/τος 105/1988 (Α 46). 

5. Την Υ. 1540/1991 (Β’ 754) κοινή απόφαση του Πρωθυπουργού 
και Υπουργού Υγείας, Πρόνοιας και Κοινωνικών Ασφαλίσεων. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 46η/23.12.1991 συνεδρίασή του της ΚΣΤ' περιόδου. 

7. Την 134/1992 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο πρώτο 

Κυρώνεται εν μέρει η από 4.6.1991 απόφαση της Γενικής Συνέλευ¬ 
σης των μελών του Δικηγορικού Συλλόγου Γιαννιτσών για την τροπο¬ 
ποίηση των άρθρων 12 παρ. 1 και 13 παρ. 2 του Καταστατικού του Τα¬ 
μείου Πρόνοιας Δικηγόρων Γ ιαννιτσών που κυρώθηκε με το Π. Δ/γμα 
32/1989 (Α’ 16), η οποία έχει ως εξής: 

Άρθρο 1 

Η παρ. 1 του άρθρου 12 του Καταστατικού, τροποποιείται ως ακο¬ 
λούθως: 

«Άρθρο 12 

1. Το Ταμείο Προνοίας χορηγεί εφάπ*ξ βοήθημα στους μετόχους 
του που έχουν πέντε (5) τουλάχιστον χρόνια συμμετοχής σ αυτό και 
αποχωρούν από τη δικηγορία, ύστερα από τη συνταξιοδότησή τους από 
το Ταμείο Νομικών και έχουν 25ετή τουλάχιστον δικηγορική υπηρεσία. 

Το βοήθημα αυτό υπολογίζεται σε σαράντα χλιάδες (40.000) δραχ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


μές για χάθε χρόνο συμμετοχής του στο Ταμείο και μέχρι τριάντα πέντε 
(35) χρόνια το πολύ». 

Άρθρο 2 

Η παρ. 2 του άρθρου ] 3 του Καταστατικού, τροποποιείται ως ακο¬ 
λούθως: 

«2. Για τις παροχές του στοιχείου α της παρ. 1 ισχύουν τα εξής: 
Στους μετόχους δικηγόρους μόνο στους «εν ενεργεία» εφόσον αποδε¬ 
δειγμένα ασκούν πραγματική δικηγορία και δεν έχουν άλλους πόρους 
από άλλη πηγή, σε ιδιαίτερα έκτακτες ανάγκες τους ή σε περιόδους σο- 
βαρής γι αυτούς οικονομικής κρίσης, σε περίπτωση λοχείας ή επιστρά¬ 
τευσής τους (εφεδρική όχι όμως αξιωματικού), ύστερα από αίτησή τους 
ή και «οίκοθεν» με αιτιολογημένη απόφαση του Δ.Σ. μετά από προηγού¬ 
μενη αιτιολογημένη έγγραφη εισήγηση μέλους του, είναι δυνατό να χο¬ 
ρηγείται, χωρίς επιστροφή έκτακτο χρηματικό βοήθημα που το ύψος 
του δεν επιτρέπεται να υπερβαίνει τις 200.000 δραχμές ετήσια για 
κάθε δικηγόρο ή τις 300.000 δραχμές στην περίπτωση που ο μέτοχος 
είναι πολύτεκνος (τουλάχιστον 4 παιδιά). Τα παραπάνω επιδόματα με 
πλήρως αιτιολογημένη απόφαση του Δ.Σ. και σύμφωνη απόφαση Επο¬ 
πτικής Επιτροπής, μπορούν να διπλασιασθούν σε έκτακτη και ιδιάζουσα 
περίπτωση που αφορά το μέτοχο δικηγόρο». 

Άρθρο δεύτερο 

Η ισχύς του διατάγματος αυτού αρχίζει από την ημερομηνία δημο¬ 
σίευσής του στην Εφημερίδα της Κυβερνήσεως. 

Στον Υφυπουργό Υγείας. Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 5 Μαΐου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 
-♦- 

Προσθήκη διατάξεων στο άρθρο 13 και αντικατάσταση του άρθρου 15 
του από 24.9./13.10.1958 Β. Δ/τος «περί συστάσεως Κλάδου 
Υγείας παρά τω Ταμείω Ασφαλίσεως Συμβολαιογράφων» (Α’ 165) 
όπως τούτο τροποποιήθηκε μεταγενέστερα, καθώς και προσθήκη 
διάταξης στο Β. Δ/γμα 611/1964 (Α' 173). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 3680/1957 «περί 
τροποποιήσεως των περί Συμβολαιογράφων και Υποθηκοφυλάκων δια¬ 
τάξεων, περί εξαλείξεως υποθηκών κ.λ.π.» (Α' 56). 

2. Τις διατάξεις των άρθρων 23 (παρ. 1), 24 (παρ. 2 εδάφ. γ) και 27 
(παρ. 1 εδάφ. δ) του Ν. 1558/1985 «Κυβέρνηση και Κυβερνητικά 
Όργανα» (Α' 137) και των άρθρων 5 και 14 του Π.Δ. 437/1985 «Κα¬ 
θορισμός και ανακατανομή των αρμοδιοτήτων των Υπουργείων» (Α' 

157). 

3. Τις διατάξεις του άρθρου 14 του Π.Δ. 105/1988 «Οργανισμός 
της Γενικής Γραμματείας Κοινωνικών Ασφαλίσεων του Υπουργείου 
Υγείας - Πρόνοιας και Κοινωνικών Ασφαλίσεων» (Α' 46). 

4. Τις διατάξεις της αρ. Υ/1540/18.9.1991 Κοινής Απόφασης του 
Πρωθυπουργού και του Υπουργού Υγείας, Πρόνοιας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό Υγείας, Πρό¬ 
νοιας και Κοινωνικών Ασφαλίσεων Δημήτριο Σιούφα». 

5. Τη γνώμη του Δ.Σ. του Ταμείου Ασφαλίσεως Συμβολαιογράφων 
που διατυπώθηκε κατά τις 7.3.1991, 25.4.1991 και 18.7.1991 συ¬ 
νεδριάσεις του. 

6. Τις αριθ. 940/21.5.1991, 1227/10.7,1991, 1583/ 
16.9.1991 αιτήσεις του Συμβολαιογραφικού Συλλόγου Εφετείων Αθη¬ 
νών - Πειραιώς, Αιγαίου και Δωδεκανήσου. 

. 7. Τη γνώμη του Συμβουλίου Κοινωνικής Ασφάλειας, που διατυπώ¬ 
θηκε στις αρ. 42/27.11.1991 και 44/13.12.1991 συνεδριάσεις του 
της ΚΣΤ' περιόδου. 


8. Την με αρ. 132/11.3.1992 γνωμοδότηση του Συμβουλίου της 
Επικράτειας, με πρόταση του Υφυπουργού Υγείας, Πρόνοιας και Κοι¬ 
νωνικών Ασφαλίσεων, αποφασίζουμε: 

Άρθρο 1 

Στο τέλος της παρ. 1 και 3 του άρθρου 13, όπως αυτό προστέθηκε με 
το πρώτο άρθρο του Β. Δ/τος 36/1960 (Α' 12), συμπληρώθηκε με την 
παρ. 4 του άρθρου 1 του Β. Δ/τος 592/1966 (Α 139) και τροποποιή¬ 
θηκε με το άρθρο 1 του 524/1989 Β. Δ/τος (Α' 221), προστίθενται 
εδάφια ε και στ αντίστοιχα που έχουν ως εξής: 

«ε) Αν ο ασφαλισμένος, που βρίσκεται προσωρινά για οποιονδήποτε 
λόγο σε χώρα του εξωτερικού, ασθενήσει ξαφνικά και χρειαστεί να υπο¬ 
βληθεί σε παρακλινικές εξετάσεις, ειδικές θεραπείες και μικροεπεμβά- 
σεις, εκτός Νοσοκομείου». 

«στ) Στην περίπτωση του εδαφ. ε της παρ. 1 του άρθρου αυτού το Τα¬ 
μείο αποδίδει, εάν το περιστατικό κριθεί από την Υγειονομική Υπηρεσία 
του Ταμείου ως επείγον, τη δαπάνη που προβλέπεται από το ισχύον 
κάθε φορά Κρατικό Τιμολόγιο στην Ελλάδα. Εάν το περιστατικό δεν 
κριθεί επείγον, το Ταμείον δεν καταβάλει καμμία δαπάνη. 

Άρθρο 2 

Το άρθρο 15 το οποίο προστέθηκε με το πρώτο άρθρο του Β. Δ/τος 
36/1960 (Α' 12) αντικαθίσταται ως εξής: 

«Άρθρο 15 

Ειδικές θεραπείες και Μικροεπεμβάσεις 

1. Ως ειδικές θεραπείες νοούνται όλες εκείνες οι θεραπείες, που γίνο¬ 
νται σε νοσηλευτικές μονάδες, ιατρεία ή εργαστήρια με τη βοήθεια ορ¬ 
γάνων και άλλων μέσων για θεραπευτικούς μόνο σκοπούς, για τις 
οποίες δεν απαιτείται εισαγωγή του ασθενούς στο θεραπευτήριο, (όπως 
φυσιοθεραπείες, ακτινοθεραπείες, θεραπείες με εισπνοές, καυτηριάσεις, 
ηλεκτροθεραπείες και μηχανοθεραπείες, διαθερμίες, μαλάξεις, παραφι- 
νόλουτρα, αιμοκαθάρσεις σε τεχνητό νεφρό κ.λ.π.). 

2. Ως μικροεπεμβάσεις νοούνται οι επεμβάσεις εκείνες που γίνονται 
στα εξωτερικά ιατρεία των θεραπευτηρίων ή στα ιατρεία των γιατρών, 
(όπως η διάνοιξη αποστημάτων, η λιθοτριψία, η αφαίρεση σπίλων, η 
οινάταξη καταγμάτων, κλπ.). 

Δεν περιλαμβάνονται στις παραπάνω παραγράφους οι αισθητικές και 
πλαστικές θεραπείες και μικροεπεμβάσεις, οι οποίες χορηγούνται μόνο 
σε εξαιρετικές περιπτώσεις, ύστερα από γνωμάτευση του Αρχιάτρου του 
Ταμείου και έγκριση από το Δ.Σ. του Τ.Α.Σ. 

3. Όλες οι παραπάνω ειδικές θεραπείες και μικροεπεμβάσεις διενερ- 
γούνται πάντοτε από γιατρό της ειδικότητας της νόσου, ή από ειδικό θε¬ 
ραπευτή μετά από γνωμάτευση του θεράποντος ιατρού και έγκριση του 
Αρχιάτρου. 

4. Στους ασφαλισμένους του Ταμείου παρέχονται όλες οι φυσιοθερα¬ 
πείες, μέχρι 40 συνεδρίες το χρόνο, ύστερα από γνωμάτευση του θερά¬ 
ποντος γιατρού και έγκριση του Αρχιάτρου του Ταμείου. 

5. Η δαπάνη που βαρύνει το Ταμείο για τη διενέργεια ειδικών θερα¬ 
πειών ή μικροεπεμβάσεων, ή φυσιοθεραπειών, καθορίζεται σύμφωνα με 
τις τιμές που ισχύουν κάθε φορά στο Κρατικό Τιμολόγιο. 

Ο τρόπος καταβολής της δαπάνης και τα απαραίτητα δικαιολογη- 
τικά, που απαιτούνται να υποβληθούν, καθορίζονται με γενικές αποφά¬ 
σεις του Δ.Σ. του Ταμείου. 

Άρθρο 3 

Μετά το άρθρο 5 του Β. Δ/τος 611/1964 (Α' 173) προστίθεται άρ¬ 
θρο 6 που έχει ως εξής.και το υπάρχον άρθρο 6 αναριθμείται σε άρθρο 7. 

«Άρθρο 6 

1. Το Ταμείο Ασφαλίσεως Συμβολαιογράφων παρέχει στους ασφαλι¬ 
σμένους του οδοντιατρική περίθαλψη στην οποία περιλαμβάνονται όλες 
οι θεραπευτικές, ακτινολογικές, προσθετικές εργασίες δοντιών, όπως 
αυτές αναγράφονται κάθε φορά στο Κρατικό Τιμολόγιο και με τις τιμές 
που ορίζονται σ’ αυτό. Το ποσό που καταβάλλει το Ταμείο γιμ τις ανω¬ 
τέρω εργασίες, μετά την υποβολή των αναγκαίων δικαιολογητικών, 
καθορίζεται με απόφαση του Διοικητικού Συμβουλίου του Ταμείου και 
δε δύναται να υπερβεί το ποσό των δρχ. 30.000 ετησίως για κάθε 
ασφαλισμένο. 

2. Επίσης παρέχει στους ασφαλισμένους του άπαξ, ορθοδοντική περί¬ 
θαλψη εφόσον κρίνεται αναγκαία για θεραπευτικούς και όχι αισθητικούς 
λόγους. 

Ειδικά για παιδιά ηλικίας μέχρι 17 ετών, παρέχεται ορθοδοντική πε¬ 
ρίθαλψη και για λόγους αισθητικούς. 

Η δαπάνη για την παροχή της ορθοδοντικής θεραπείας καθορίζεται 
με απόφαση του Διοικητικού Συμβουλίου του Ταμείου και δεν μπορεί να 
υπερβαίνει το ποσό των 100.000 δραχμών. 

3. Το Ταμείο καταβάλλει το σύνολο της δαπάνης για την τοποθέτηση 
ολόκληρης της τεχνητής οδοντοστοιχίας. 

Η τεχνητή οδοντοστοιχία μπορεί να αντικατασταθεί, μετά πενταετία 
από την τελευταία τοποθέτηση, ύστερα από γνωμάτευση οδοντιάτρου, 
στην οποία θα αναγράφονται οι λόγοι της αντικατάστασής της και σύμ¬ 
φωνη γνώμη της Υγειονομικής Υπηρεσίας του Ταμείου. 

Επίσης το Ταμείο καταβάλλει ολόκληρη τη δαπάνη για την εξαγωγή 
των δοντιών που είναι αναγκαία για την τοποθέτηση της τεχνητής οδο¬ 
ντοστοιχίας. 

Το ύψος της δαπάνης για την τοποθέτηση της ανωτέρω οδοντοστοι¬ 
χίας και την εξαγωγή των δοντιών είναι αυτό που καθορίζεται κάθε 
φορά από το Κρατικό Τιμολόγιο. 

4. Στην δαπάνη για την οδοντοπροσθετική εργασία που παρέχεται 
από το Ταμείο δεν περιλαμβάνεται η δαπάνη για την αξία του χρυσού, 
της πλατίνας ή άλλων ευγενών μετάλλων, η οποία βαρύνει εξ ολοκλή¬ 
ρου τον ασφαλισμένο. 

Καταβάλλεται όμως η αμοιβή του θεράποντα οδοντιάτρου για την 
παροχή προσθετικής εργασίας, που απαιτεί τη χρησιμοποίηση ευγενούς 
μετάλλου. 

5. Η οδοντιατρική περίθαλψη παρέχεται στους ασφαλισμένους 
ύστερα από έγκριση της Υγειονομικής Υπηρεσίας του Ταμείου. 

6. Τα υποβλητέα δικαιολογητικά και ο τρόπος εξόφλησης των λογα¬ 
ριασμών καθορίζονται κάθε φορά με Γενικές Αποφάσεις του Διοικητικού 
Συμβουλίου του Ταμείου. 

Στον Υφυπουργό Υγείας. Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα. 5 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 

- 4 - 

(7) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 178 

Τροποποίηση ορισμένων διατάξεων του καταστατικού του Ταμείου 

Προνοίας Δικηγόρων Αλεξανδρούπολης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/1936 
(Α' 390). 

2. Τις διατάξεις της παρ. ) του άρθρου 1 του Ν. 753/1948 (Α 
203). 

3. Τις διατάξεις των άρθρων 23 παρ. 1 στοιχ. γ, 26 παρ. 1 και 27 
παρ. 1 στοιχ. δ, του Ν. 1558/1985 (Α' 137). 

4. Τις διατάξεις του άρθρου 14 του ΓΙ. Δ/τος 105/1988 (Α 46). 

5. Τις διατάξεις του άρθρου 30 του Ν. 1027/1980 (Α 49) όπως 
αντικαταστάθηκε και συμπληρώθηκε με το άρθρο 7 του Ν. 1275/ 
1982 (Α' 100) και 43 του Ν. 1469/1984 (Α' 111). 

6. Την Υ 1540/1991 (Π' 754) κοινή απόφαση του Πρωθυπουργού 
και Υπουργού Υγείας. Πρόνοιας και Κοινωνικών Ασφαλίσεων. 

7. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 46η/23.12.1991 συνεδρίασή του της ΚΣΤ' περιόδου. 

8. Την 131/1992 γνωμοδότηση.του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο πρώτο 

Κυρώνεται η από 17.6.1991 απόφαση της Γενικής Συνέλευσης των 
μελών του Δικηγορικού Συλλόγου Αλεξανδρούπολης (παρ. 2 άρθρο 24 
του Ν. 1805/1988) για την τροποποίηση ορισμένων διατάξεων του 


καταστατικού του Ταμείου Προνοίας Δικηγόρων Αλεξανδρούπολης που 
κυρώθηκε με το από 11.6.1956, Β.Δ. (Α' 175) και ισχύει μετά την 
τροποποίησή του με τα Π.Δ. 189/1987 (Α’ 90) και 32/91 (Α 10), η 
οποία έχει ως εξής: 

Άρθρο 1 

Το άρθρο 4 του καταστατικού όπως ισχύει μετά την τροποποίησή του 
με το άρθρο 1 του Π. Δ/τος 32/91 (Α' 10) τροποποιείται ως ακολού¬ 
θως: 

«Άρθρο 4 

Πόροι του Ταμείου είναι: 

1) Δραχμές 4.000 καταβαλλόμενο ως δικαίωμα εγγραφής για κάθε 
εγγραφόμενο μέτοχο του Ταμείου, σύμφωνα με το άρθρο 3 του κατα¬ 
στατικού. 

2) Δραχμές 20.000 καταβαλλόμενες ως δικαίωμα εγγραφής κάθε 
μετόχου - δικηγόρου που διορίζεται στο Πρωτοδικείο Αλεξανδρούπο¬ 
λης από μετάθεση ή από άλλο Πρωτοδικείο. 

3) Οι κληρονομιές τα κληροδοτήματα, οι δωρεές, τα πρόστιμα από 
πειθαρχικές ποινές. 

4) Οι τόκοι και τα άλλα έσοδα από περιουσία του Ταμείου καθώς και 
κάθε άλλο έσοδο που προβλέπεται από το Νόμο και δεν αναφέρεται ρητά 
στο άρθρο αυτό. 

5) Δραχμές 6.000 για την προαγωγή του Μετόχου Δικηγόρου σε Δι¬ 
κηγόρο του Εφετείου και 10.000 για την προαγωγή του σε Δικηγόρο 
του Αρείου Πάγου, καταβαλλόμενες από τον αιτούντα για την καταχώ- 
ρηση της μεταβολής του στο Μητρώο Δικηγόρων, ενώ χωρίς την κατα¬ 
βολή είναι απαράδεκτη η αίτησή του. 

6) Ειδικές εισφορές όπως αναφέρονται πιο κάτω αναλυτικά και που 
σε καμμιά περίπτωση δεν βαρύνουν τους διαδίκους ιδιώτες ή το Δημό¬ 
σιο, αλλά αποκλειστικά το Δικηγόρο στην ενάσκηση των καθηκόντων 
του, δικαστικά και εξώδικα, και που αλλιώς η παράλειψη καταβολής 
τους εξαναγκάζει τον υπόχρεο στην καταβολή στο Ταμείο Προνοίας ως 
είδος ποινής, του 25πλάσιου της αξίας του ενσήμου που παραλείφθηκε: 

α) Για κάθε δήλωση παράστασης Δικηγόρου προφορική ή γραπτή 
ενώπιον του Ειρηνοδικείου, Πταισματοδικείου, επί υπογραφής του πρω¬ 
τοτύπου κάθε είδους δικογράφου, όπως κάθε εγγραφής στο Πινάκιο και 
παράστασης Δικηγόρου ενώπιον οιασδήποτε Επιτροπής Διοικητικής ή 
Δημοτικής Αρχής, ή του Ειρηνοδικείου που ενεργεί ως Εισηγητής ή 
Ανακριτικός Υπάλληλος καθώς και σε κάθε αίτηση προς τα Υποθηκο¬ 
φυλακεία δρχ. 60. 

β) Για κάθε δήλωση παράστασης Δικηγόρου προφορική, γραπτή, 
ενώπιον γενικά του Πρωτοδικείου, Πλημμελειοδικείου, Διοικητικού Δι¬ 
καστηρίου, Πρωτόδικη Εισηγητή ως και Δικαστικού Συμβουλίου, κα¬ 
θώς και επί υπογραφής του πρωτοτύπου κάθε δικογράφου που απευθύ¬ 
νεται στα παραπάνω Δικαστήρια και εγγραφής στο Πινάκιο, καθώς επί¬ 
σης και για κάθε παράσταση ενώπιον των Συμβολαιογράφων δρχ. 120. 

γ) Για κάθε δήλωση παράστασης Δικηγόρου προφορική ή γραπτή 
ενώπιον του Διοικητικού, Ποινικού ή Πολιτικού Εφετείου Θράκης, ως 
και επί υπογραφής του πρωτοτύπου κάθε δικογράφου που απευθύνεται 
στα παραπάνω Δικαστήρια και σε κάθε εγγραφή στο Πινάκιο δρχ. 200. 

δ) Επί παραστάσεως Δικηγόρου προφορικής ή γραπτής ενώπιον Κα- 
κουργιοδικείου, 5μελούς Εφετείου Διοικητικού, Ποινικού ή Πολιτικού, 
επί υπογραφής του πρωτοτύπου δικογράφου αναιρέσεως, αναψηλαφή- 
σεως ή προσφυγής στο Συμβούλιο της Επικράτειας και στον'Αρειο 
Πάγο δρχ. 400. 

ε) Για κάθε επιταγή προς πληρωμή ή σε κάθε εντολή προς εκτέλεση 
επικολλάται ένσημο αναλόγως του Δικαστηρίου που εξέδωσε τον επιδι¬ 
δόμενο τίτλο κατά τα προαναφερθέντα, ενώ πρέπει να γίνεται και σχε¬ 
τική μνεία για την επικόλληση, τουλάχιστον στο ένα αντίγραφο. 

Άρθρο 2 

Η παρ. 2 του άρθρου 12 του καταστατικού, όπως ισχύει μετά την 
τροποποίησή της, με το άρθρο 4 του Π. Δ/τος 32/1991 (Α 10), τρο¬ 
ποποιείται ως ακολούθως: 

«2. Όταν ο Μέτοχος του Ταμείου καταστεί δικαιούχος του εφάπαξ 
οριστικού βοηθήματος, λαμβάνει ως βοήθημα το σύνολο των ποσών 
που φέρεται πιστωμένη η μερίδα του, ανάλογα με τα χρόνια συμμετοχής 
του στο Ταμείο. Σε καμιά όμως περίπτωση το βοήθημα αυτό δεν μπορεί 
να είναι κατώτερο του ποσού του 1.000.000 δρχ. για τους εξερχομέ- 
νους του επαγγέλματος των περιπτώσεων α, β, γ και δ του άρθρου 11 
του Καταστατικού, ούτε κατώτερο του 1.500.000 δρχ. για τους εξερ- 

χομένους των αυτών περιπτώσεων μετά τη συμπλήρωση 20ετοϋς του¬ 
λάχιστον συμμετοχής στο Ταμείο. 

Άρθρο δεύτερο 

Η ισχύς του διατάγματος αυτού αρχίζει την πρώτη του επόμενου 
μήνα της δημοσίευσής του στην Εφημερίδα της Κυβερνήσεως, εκτός 
από τη διάταξη του άρθρου 2 που ισχύει από 17.6.1991». 

Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 5 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜ. ΠΟΥΦΑΣ 

- * - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 179 
Τροποποίηση του Π.Δ. 248/89 (ΦΕΚ/116 Α') «Οργανισμός της Γενι¬ 
κής Γραμματείας Έρευνας & Τεχνολογίας του Υπουργείου Βιομη¬ 
χανίας, Ενέργειας και Τεχνολογίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

I 

Έχοντας υπόψη: 

1. Τις διατάξεις: 

α) Του άρθρου 27 παρ. 3 του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α). όπως τροποποιήθηκε με το άρθρο 8 
παρ. 2 του Ν. 2026/92 «Ρύθμιση θεμάτων οργάνωσης προσωπικού 
της δημόσιας διοίκησης και άλλες διατάξεις» (ΦΕΚ 43/Α). 

β) Του άρθρου 9 παρ. 10 του Ν. 1586/86 «Βαθμολογική διάρ¬ 
θρωση των θέσεων του Δημοσίου, νομικών προσώπων δημοσίου δικαίου 
και των οργανισμών τοπικής αυτοδιοίκησης και άλλες διατάξεις» (ΦΕΚ 
37/Α). 

γ) Του άρθρου 32 του Ν. 1943/91 «Εκσυγχρονισμός της οργάνω¬ 
σης και λειτουργίας της δημόσιας διοίκησης» (ΦΕΚ 50/Α), 

δ) Του άρθρου 78 παρ. 1 του Ν. 1892/90 «Για τον εκσυγχρονισμό 
και την ανάπτυξη και άλλες διατάξεις» (ΦΕΚ 101/Α). 

ε) Την αριθμ. Υ. 1660/1007556/116/0006/23.1.92 κοινή από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων του Υπουργού Οικονομικών στον Υφυπουργό Οικονομι¬ 
κών» (ΦΕΚ 31/Β/92). 

2. Την με αριθμό 757/91 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Προεδρίας της Κυβέρνη¬ 
σης, Βιομηχανίας, Ενέργειας και Τεχνολογίας και του Υφυπουργού Οι¬ 
κονομικών, αποφασίζουμε: 

Το άρθρο 1 του Π.Δ. 248/89 αντικαθίσταται ως εξής: 

«Άρθρο Τ 

Διάρθρωση 

Η Γενική Γραμματεία Έρευνας και Τεχνολογίας διαρθρώνεται στις 
ακόλουθες υπηρεσιακές μονάδες: 

α. Γραφείο Γενικού Γραμματέα. 

β. Διεύθυνση Σχεδιασμού Προγραμματισμού. 

γ. Διεύθυνση Υποστήριξης Ερευνητικών Προγραμμάτων. ' 

δ. Διεύθυνση Τεχνολογικής Ανάπτυξης και Εποπτείας Ερευνητικών 
και Τεχνολογικών Φορέων. 

ε. Διεύθυνση Διεθνούς Επιστημονικής και Τεχνολογικής Συνεργα¬ 
σίας. 

στ. Διεύθυνση Πληροφορικής και Οργάνωσης, 
ζ. Διεύθυνση Διοικητικού, 
η. Τεχνική Υπηρεσία. 


θ. Αυτοτελές Τμήμα Εκδόσεων, Συνεδρίων, Εκθέσεων». 

Άρθρο 2 

Το άρθρο 4 του Π.Δ. 248/89 αντικαθίσταται ως εξής: 

Άρθρο 4 

Διεύθυνση Τεχνολογικής Ανάπτυξης και 
Εποπτείας Ερευνητικών και Τεχνολογικών Φορέων 

1. Η Δ/νση Τεχνολογικής Ανάπτυξης και Εποπτείας Ερευνητικών 
και Τεχνολογικών Φορέων διαρθρώνεται στα ακόλουθα τμήματα. 

Τμήμα Α' Μεταφοράς Τεχνολογίας. 

Τμήμα Β’ Αξιολόγησης και Παρακολούθησης Προγραμμάτων 
Εποπτευομένων Φορέων. 

Τμήμα Γ' Διοικητικής και Οικονομικής Εποπτείας Φορέων. 

Τμήμα Δ' Καινοτομίας και Τεχνολογικής Πληροφόρησης. 

Τμήμα Ε' Γραφείο ΕΥΡΗΚΑ. 

2. Οι αρμοδιότητες της Δ/νσης Τεχνολογικής Ανάπτυξης και Επο¬ 
πτείας Ερευνητικών και Τεχνολογικών Φορέων κατανέμονται μεταξύ 
των τμημάτων ως εξής: 

α. Τμήμα Α' Μεταφοράς Τεχνολογίας. 

αα) Μελετά και εισηγείται για την εξειδίκευση της τεχνολογικής πο¬ 
λιτικής σε θέματα διεθνούς μεταφοράς τεχνολογίας. 

ββ) Εκπονεί ή αναθέτει σε τρίτους μελέτες για τις επιπτώσεις της διε¬ 
θνούς τεχνολογικής ανάπτυξης και μεταφοράς τεχνολογίας στην ελλη¬ 
νική βιομηχανία και κοινωνία. 

γγ) Μελετά και εισηγείται μέτρα για τη μεταφορά τεχνολογίας, 
δδ) Μελετά και εισηγείται μέτρα για τη βελτίωση της διαπραγματευ¬ 
τικής ικανότητας των δημόσιων και ιδιωτικών φορέων και επιχειρή¬ 
σεων σχετικά με την αγορά και χρήση ξένης τεχνολογίας και καταρτίζει 
πρότυπα συμβάσεων. 

εε) Διαχειρίζεται τις διακρατικές συμβάσεις τεχνικής βοήθειας και 
παρακολουθεί τις παρόμοιες συμβάσεις ανάμεσα σε ελληνικές και ξένες 
επιχειρήσεις. 

στστ) Παρακολουθεί και συμμετέχει στις δραστηριότητες διεθνών ορ¬ 
γανισμών που μελέτούν θέματα μεταφοράς τεχνολογίας. 

ζζ) Εισηγείται τον προγραμματισμό της Διεύθυνσης στο Συμβούλιο 
Προγραμματισμού. 

β. Τμήμα Β' Αξιολόγησης και Παρακολούθησης Προγραμμάτων 
Εποπτευομένων Φορέων. , 

αα) Παρακολουθεί τις επιστημονικές δραστηριότητες των εποπτευο¬ 
μένων φορέων και εισηγείται τη λήψη αναγκαίων μέτρων για την απο¬ 
τελεσματικότερη υποστήριξή τους. 

ββ) Εισηγείται για τη δημιουργία μηχανισμών αξιολόγησης των 
προγραμμάτων των ερευνητικών φορέων και παρακολουθεί τις διαδικα¬ 
σίες αξιολόγησης. 

γγ) Παρακολουθεί την εκτέλεση των προγραμμάτων, 
δδ) Προκηρύσσει, αξιολογεί και παρακολουθεί την εκτέλεση τεχνολο¬ 
γικών έργων και ειδικών προγραμμάτων, που έχουν ως στόχο την ανά¬ 
πτυξη νέων μεθόδων παραγωγής ή νέων προϊόντων ή τη βελτίωση πα¬ 
ραγωγικών διαδικασιών ή προϊόντων που υπάρχουν. 

γ. Τμήμα Γ'. Διοικητικής και Οικονομικής Εποπτείας Φορέων, 
αα) Παρακολουθεί τη λειτουργία και τη γενική δραστηριότητα των 
εποπτευομένων ερευνητικών φορέων, εισηγείται τη λήψη των ανα¬ 
γκαίων μέτρων για την άσκηση της εποπτείας και μεριμνά για την κα¬ 
τάρτιση των απαραίτητων αποφάσεων και λοιπών διοικητικών πρά¬ 
ξεων διορισμού συλλογικών και μονομελών οργάνων διοίκησης των 
εποπτευομένων φορέων καθώς και αποφάσεων ανάθεσης και εκτέλεσης 
ερευνητικών και τεχνολογικών προγραμμάτων. 

ββ) Εισηγείται την έκδοση των υπό των κειμένων διατάξεων προβλε- 
πομένων υπουργικών αποφάσεων των αναφερομένων στο διορισμό και 
στις πάσης φύσεως υπηρεσιακές μεταβολές και μετακινήσεις στο εξωτε¬ 
ρικό του προσωπικού των εποπτευομένων φορέων. Εισηγείται νομοθετι¬ 
κές ρυθμίσεις σχετικά με την επαγγελματική υπόσταση και απασχό¬ 
ληση του επιστημονικού προσωπικού (αποδοχές, ασφάλιση, μετακλή¬ 
σεις κ.λπ.). 

γγ) Επεξεργάζεται τους προϋπολογισμούς, απολογισμούς, ισολογι¬ 
σμούς των εποπτευομένων ερευνητικών φορέων, παρακολουθεί την 
εκτέλεση των προϋποπλογισμών και εισηγείται την έγκρισή τους από τα 
αρμόδια όργανα. 

δδ) Εισηγείται την κατανομή πιστώσεων από τον τακτικό προϋπολο- 

γισμό και τον προϋπολογισμό Δημοσίων Επενδύσεων στους εποπτευό¬ 
μενους φορείς. 

εε) Συνεργάζεται με τις συνδικαλιστικές οργανώσεις του προσωπικού 
των εποπτευομένων φορέων και εισηγείται επί των προτάσεων που της 
υποβάλλουν. 

στστ) Μελετά, εισηγείται συμμετέχει στις διαδικασίες ίδρυσης και 
εποπτεύει φορείς τεχνολογικής υποστήριξης διαφόρων κλάδων της εθνι¬ 
κής οικονομίας. 

ζζ) Εποπτεύει τον Οργανισμό Βιομηχανικής Ιδιοκτησίας (ΟΒΙ), σύμ¬ 
φωνα με τις διατάξεις του Ν. 1733/87. 

ηη) Εισηγείται μέτρα και υποστηρίζει μηχανισμούς για την αξιοποί¬ 
ηση του επιστημονικού προσωπικού με σκοπό την κάλυψη βιομηχανι¬ 
κών και άλλων παραγωγικών αναγκών. 

δ. Τμήμα Δ' Καινοτομίας και Τεχνολογικής Πληροφόρησης. 

αα) Εισηγείται μέτρα και υποστηρίζει μηχανισμούς για την ανάπτυξη 
ή προσαρμογή εξειδικευμένων εργαστηρίων για την διεξαγωγή τόσο 
εφαρμοσμένης έρευνας όσο και ελέγχων, εξετάσεων και δοκιμών, που 
εξυπηρετούν τις βιομηχανικές και άλλες παραγωγικές ανάγκες. 

ββ) Παρακολουθεί τις δραστηριότητες κρατικών και διεθνών οργανι¬ 
σμών σε θέματα τεχνολογικής καινοτομίας. 

γγ) Παρακολουθεί τις εξαγορές ελληνικών επιχειρήσεων από ξένες 

V 

και ξένων από ελληνικές και εισηγείται ως προς τις επιπτώσεις τους 
στην τεχνολογική ανάπτυξη της χώρας. 

δδ) Δημιουργεί και προωθεί οδηγούς για βιομηχανίες και επιχειρή¬ 
σεις σε θέματα τεχνολογικής αιχμής. 

εε) Μεριμνά για την διάδοση των αποτελεσμάτων ερευνητικών και 
τεχνολογικών έργων και αναπτυξιακών έργων και αναπτυξιακών προ¬ 
γραμμάτων. που χρηματοδοτούνται από το ΠΑΕΤ. στην επιστημονική 
κοινότητα, στους τεχνολογικούς φορείς και στον Δημόσιο Τομέα. 

στστ) Μεριμνά για τη συγκέντρωση, την οργάνωση και τη διάχυση 
επιστημονικών και τεχνολογικών πληροφοριών. 

ζζ) Εισηγείται μέτρα και μηχανισμούς και συμμετέχει στις διαδικα¬ 
σίες εφαρμογής τους για την προβολή επιτευγμάτων της τεχνολογίας. 

ηη) Σχεδιάζει ειδικά προγράμματα τεχνολογικής εκπαίδευσης και ει- 
σηγείται για τη χορήγηση υποτροφιών. 

θθ) Εισηγείται για το περιεχόμενο σπουδών δευτεροβάθμιας και τρι¬ 
τοβάθμιας εκπαίδευσης, ώστε αυτά να ανταποκρίνονται στις τεχνολογι¬ 
κές ανάγκες της χώρας. 

ιι) Προωθεί την εκλαΐκευση των επιστημονικών θεμάτων που έχουν 
σχέση με την τεχνολογική ανάπτυξη. 

ιαια) Μελετά και εισηγείται μέτρα για την ανάπτυξη και διάχυση του 
τεχνολογικού πολιτισού στην κοινωνία. 

ιβιβ) Συμβάλλει με κάθε πρόσφορο μέσο στον τεχνολογικό εκσυγχρο¬ 
νισμό της Δημόσιας Διοίκησης. 

Ε’ Γραφείο ΕΥΡΗΚΑ. 

αα) Παρακολουθεί, εκπροσωπεί τη χώρα και συνεργάζεται με τα όρ¬ 
γανα της Ευρωπαϊκής Πρωτοβουλίας ΕΥΡΗΚΑ (αφορά πλαίσιο συνερ¬ 
γασίας σε προγράμματα Έρευνας και Ανάπτυξης (Ε&Α) σε τομείς υψη¬ 
λής τεχνολογίας για την παραγωγή νέων προϊόντων τεχνικών και υπη¬ 
ρεσιών). 

ββ) Εισηγείται την πολιτική συμμετοχής της χώρας στο ΕΥΡΗΚΑ, 
σε συνεργασία με τις Διευθύνσεις Σχεδιασμού Προγραμματισμού και 
Διεθνούς Επιστημονικής και Τεχνολογικής Συνεργασίας καθώς και με 
άλλους κατά περίπτωση αρμόδιους φορείς. 

γγ) Παρέχει πληροφορίες στην Ελληνική Βιομηχανική, επιστημονική 
και ερευνητική κοινότητα σχετικά με τις δραστηριότητες και τα διεθνή 
βιομηχανικά προγράμματα Ε&Α ΕΥΡΗΚΑ. Συνεργάζεται με το Αυτο¬ 
τελές Τμήμα Εκδόσεων. Συνεδρίων και Εκθέσεων για την ενημέρωση 
ενδιαφερομένων σχετικά με τις δυνατότητες που παρέχονται από το 
Γραφείο ΕΥΡΗΚΑ. 

δδ) Δέχεται προτάσεις Ελληνικής συμμετοχής, σε προγράμματα ΕΥ¬ 
ΡΗΚΑ και φροντίζει για την αξιολόγησή τους. Μελετά, προωθεί σε συ¬ 
νεργασία με τους καθ' ύλην αρμόδιους φορείς και εισηγείται για ενδεχό¬ 
μενη χρηματοδότηση τέτοιου είδους προτάσεων. 

εε) Εισηγείται το διορισμό εκπροσώπων και εμπειρογνωμόνων στα 
όργανα, τις δραστηριότητες και τα προγράμματα ΕΥΡΗΚΑ. 


3. Το άρθρο 5 του Π.Δ. 248/89 καταργείται. 

Άρθρο 3 

1. Η παράγραφος 1 του άρθρου 6 του ΠΔ 248/89 αντικαθίσταται 
ως εξής: 

«1. Η Διεύθυνση Διεθνούς Επιστημονικής και Τεχνολογικής Συνερ¬ 
γασίας διαρθρώνεται στα ακόλουθα τμήματα και γραφεία: 

Τμήμα Α’ Ευρωπαϊκών Κοινοτήτων. 

Τμήμα Β' Διακρατικών Σχέσεων. 

Τμήμα Γ' Διεθνών Οργανισμών. 

Γραφείο Πληροφοριών. 

2. Το εδάφιο α της παρ. 2 του άρθρου 6 του ΠΔ 248/89 καταργεί- 

ται. ι 

3. Τα εδάφια β, γ, δ, ε, της παρ. 2 του άρθρου 6 του ΠΔ 248/89 
αριθμούνται αντίστοιχα σε α, β, γ, δ. 

Άρθρο 4 

Η παράγραφος 1 του άρθρθου 7 του ΠΔ 248/89 αντικαθίσταται ως 

εξής: : 

«1. Η Δ/νση Πληροφορικής και Οργάνωσης διαρθρώνεται στα ακό¬ 
λουθα τμήματα: 

Τμήμα Α' Πληροφορικής. 

Τμήμα Β' Διοικητικής Οργάνωσης και Απλούστευσης Διαδικα¬ 
σιών. 

Τμήμα Γ' Βιβλιοθήκης, Νομοθετικού Συντονισμού και Κωδικο¬ 
ποίησης. - 

2. Το εδάφιο γ της παρ. 2 του άρθρου 7 του ΠΔ 248/89 αντικαθί¬ 
σταται ως εξής: 

«γ. Τμήμα Γ' Βιβλιοθήκης, Νομοθετικού Συντονισμού και Κωδικο¬ 
ποίησης. 

αα) Μεριμνά για την οργάνωση και τη λειτουργία της βιβλιοθήκης 
της ΓΓΕΤ, την προμήθεια ειδικών επιστημονικών και τεχνολογικών 
περιοδικών εντύπων και βιβλίων. 

ββ) Μεριμνά για την εκπλήρωση των υποχρεώσεων της ΓΓΕΤ που 
σχετίζονται με συνδρομές περιοδικών. 

γγ) Μεριμνά για την διακίνηση των περιοδικών, εντύπων και βι¬ 
βλίων στους χρήστες της βιβλιοθήκης και για την ταξινόμηση του υλι¬ 
κού, παραλαμβάνει προτάσει του προσωπικού της ΓΓΕΤ για την προ¬ 
μήθεια νέων περιοδικών, εντύπων και βιβλίων και εισηγείται σχετικά 
στο Συμβούλιο Προγραμματισμού. 

δδ) Συμμετέχει στη διαδικασία ανάπτυξης του Εθνικού Πληροφορια¬ 
κού συστήματος και στο Δίκτυο Ειδικών Επιστημονικών Βιβλιοθηκών , 
των πάσης φύσεως ερευνητικών φορέων που εποπτεύονται από το 
Υπουργείο Βιομηχανίας, Ενέργειας και τεχνολογίας και συνεργάζεται 
με το κέντρο Τεκμηρίωσης του Εθνικού Ιδρύματος Ερευνών, ιδιαίτερα 
σε θέματα ενημέρωσης βιβλιογραφικών αρχείων και χορήγησης φωτο¬ 
αντιγραφικών επιστημονικής και τεχνολογικής βιβλιογραφίας σε ενδια¬ 
φερομένους πολίτες. 

εε) Φροντίζει για την ανταλλαγή εκδόσεων της ΓΓΕΤ με βιβλιοθήκες 
και ερευνητικούς και τεχνολογικούς φορείς. 

στστ) Παρακολουθεί την εξέλιξη της νομοθεσίας που αφορά τη διοί¬ 
κηση. Συγκεντρώνει, επεξεργάζεται, ταξινομεί τις πληροφορίες και φρο¬ 
ντίζει για τη διάχυσή τους στις Διευθύνσεις της ΓΓΕΤ. 

ζζ) Τηρεί το αρχείο ΦΕΚ και αρχείο και αρχείο ερμηνευτικών εγκυ¬ 
κλίων. 

Άρθρο 5 

1. Η παρ. 1 του άρθρου 8 του ΠΔ 248/89 αντικαθίσταται ως εξής: 

«1. Η Διεύθυνση Διοικητικού διαρθρώνεται στα ακόλουθα τμήματα: 

Τμήμα Α' Διοίκησης Προσωπικού. 

Τμήμα Β' Τακτικού Προϋπολογισμού. 

Τμήμα Γ' Διαχείρισης Χρηματοδότησης. 

Τμήμα Δ' Εκπαίδευσης. 

Τμήμα Ε' Κεντρικής Γραμματείας. 

2. Στο εδάφιο β της παρ. 2 του άρθρου 8 του Π.Δ. 248/89 προστίθε¬ 
νται εδάφια ως εξής: 

«κεκε) Καταρτίζει και παρακολουθεί το ετήσιο Ενιαίο Πρόγραμμα 
Προμηθειών. 

κστκστ) Μεριμνά για την έρευνα της αγοράς και προκηρύσσει διαγω¬ 
νισμούς για την προμήθεια κάθε μηχανήματος, υλικού, εφοδίων ή άλ- 

λου περιουσιακού στοιχείου της ΓΓΕΤ καθώς επίσης και των απαιτου- 
μένων για την εκτέλεση ερευνητικών προγραμμάτων σε όσες περιπτώ¬ 
σεις οι προμήθειες αυτές δεν είναι δυνατόν να πραγματοποιηθούν από 
τους αναδόχους εκτελέσεως Ερευνητικών Προγραμμάτων. 

κζκζ) Μεριμνά για την αποθήκευση, διαχείριση και χρέωση του πά- 
σης φΰσεως υλικού της υπηρεσίας. 

κηκη) Τηρεί αρχείο χρέωσης μηχανημάτων και οργάνων που αγορά¬ 
ζονται για τις ανάγκες των ερευνητικών προγραμμάτων και μεριμνά 
για τη διάθεσή των. 

κθκθ) Φροντίζει για τη στέγαση των υπηρεσιών της ΓΓΕΤ. 
λλ) Φροντίζει για τη συντήρηση των κτιριακών εγκαταστάσεων σε 
συνεργασία με την Τεχνική Υπηρεσία. 

λαλα) Φροντίζει για τη συντήρηση κάθε είδους υλικών, εφοδίων και 
εξοπλισμού (φωτοτυπικά, πολύγραφος, τέλεξ, ΙβΙεΓοχ, τηλεφωνικά κέ¬ 
ντρα, αυτοκίνητα κ.λπ.) καθώς επίσης και των πληροφορικών συστημά¬ 
των της ΓΓΕΤ σε συνεργασία με τη Δ/νση Πληροφορικής και Οργάνω¬ 
σης. 

λβλβ) Φροντίζει για τη φύλαξη και καθαριότητα των κτιρίων που 
στεγάζεται η υπηρεσία. 

3. Το εδάφιο δ της παρ. 2 του άρθρου 8 του Π.Δ. 248/89 αντικαθί¬ 
σταται ως εξής: 

«δ. Τμήμα Δ’ Εκπαίδευσης. 

Προγραμματίζει, οργανώνει και εκτελεί εκπαιδευτικά προγράμματα 
για την επαγγελματική κατάρτιση των υπαλλήλων, σύμφωνα με τις 
διατάξεις του Ν. 1943/91 και συνεργάζεται για το σκοπό αυτό με τις 
εκπαιδευτικές μονάδες του ΕΚΔΔ. 

Ειδικότερα: 

αα) Μεριμνά για την εισαγωγική εκπαίδευση καθώς και την επιμόρ¬ 
φωση των υπαλλήλων καθ' όλη τη διάρκεια της υπηρεσίας τους. 

ββ) καταρτίζει, οργανώνει και εκτελεί προγράμματα εξειδίκευσης 
των υπαλλήλων σε αντικείμενο της υπηρεσίας τους. 

γγ) μεριμνά για την προαγωγική εκπαίδευση των υπαλλήλων της 
κατηγορίας ΠΕ. 

δδ) μεριμνά για τη μετεκπαίδευση υπαλλήλων, για τη διεύρυνση των 
επιστημονικών και τεχνολογικών τους γνώσεων, που είναι προσφορές 
για την καλλίτερη αντιμετώπιση των αναγκών της υπηρεσίας ή την ει¬ 
δίκευσή τους σε σύγχρονες τεχνικές διοίκησης και τεχνολογίες, καθώς 
και για την μεταπτυχιακή εκπαίδευση των υπαλλήλων Κατηγορίας ΠΕ 
για τη λήψη μεταπτυχιακού τίτλου σπουδών συναφούς με τα αντικεί¬ 
μενα της υπηρεσίας τους». 

4. Το εδάφιο ε της παρ. 2 του άρθρου 8 του Π.Δ. 248/89 καταργεί- 
ται: 

Άρθρο 6 

1. Οι θέσεις που προβλέπονται από τις διατάξεις των άρθρων 14. 16, 
17, 19, 22, 28. 34 και 35 του Π.Δ. 248/89 μειώνονται ως εξής:· 

α. του άρθρου 14 κατά τέσσερις (4) 
β. του άρθρου 16 κατά πέντε (5) 
γ. του άρθρου 17 κατά τέσσερις (4) 
δ. του άρθρου 19 κατά τρεις (3) 

. ε. του άρθρου 22 κατά δέκα (10) 
στ. του άρθρου 28 κατά δύο (2) 
ζ. του άρθρου 34 κατά μία (1) 
η. του άρθρου 35 κατά μία (1) 

2. Συνιστάται κλάδος ΠΕ Πληροφορικής, ο οποίος περιλαμβάνει τέσ¬ 
σερις (4) θέσεις. 

Άρθρο 7 

1. Το άρθρο 38 του Π.Δ. 248/89 αντικαθίσταται ως εξής: 

«α. Των Δ/νσεων σχεδιασμού και προγραμματισμού υποστήριξης 
ερευνητικών προγραμμάτων, τεχνολογικής ανάπτυξης και εποπτείας 
ερευνητικών και τεχνολογικών φορέων, διεθνούς επιστημονικής,και τε¬ 
χνολογικής συνεργασίας, πληροφορικής και οργάνωσης, προίστανται 
υπάλληλοι των κλάδων ΠΕ ειδικού προσωπικού, ΠΕ ειδικού λειτουργι¬ 
κού προσωπικού, ΓΙΕ θετικών επιστημών. ΠΕ μηχανικών, ΠΕ τεχνι¬ 
κών και ΠΕ κοινωνικών και ανθρωπιστικών επιστημών. 


2. Της Τεχνικής Υπηρεσίας προίσταται υπάλληλος του Κλάδου ΠΕ 
Μηχανικών ή ΠΕ Τεχνικών. 

3. Του Αυτοτελούς Τμήματος Εκδόσεων, Συνεδρίων και Εκθέσεων 
προίσταται υπάλληλος όλων των κλάδων ΠΕ με γνώσεις και εμπειρία 
στο αντικείμενο του τμήματος. 

4. α. Των τμημάτων προγραμματισμού, συντονισμού και αποτίμη¬ 
σης, τεκμηρίωσης επιστημονικών και τεχνολογικών δεικτών της Δ/ 
νσης Σχεδιασμού και Προγραμματισμού, Αξιολόγησης Ερευνητικών 
Προγραμμάτων, Ανάθεσης και Παρακολούθησης Ερευνητικών Προ¬ 
γραμμάτων, Προγραμμάτων Ανάπτυξης της Βιομηχανικής Έρευνας 
(ΠΑΒΕ) και συντονισμένων προγραμμάτων (ΣΠ) της Δ/νσης Υποστή- 
ριξης Ερευνητικών Προγραμμάτων, Μεταφοράς Τεχνολογίας, Αξιολό¬ 
γησης και Παρακολούθησης Προγραμμάτων, των Εποπτευομένων Φο¬ 
ρέων, Διοικητικής κοίι Οικονομικής Εποπτέας Φορέων, Καινοτομίας 
και Τεχνολογικής Πληροφόρησης και του γραφείου ΕΥΡΗΚΑ της Δ/ 
νσης Τεχνολογικής Ανάπτυξης και Εποπτείας Ερευνητικών και Τεχνο¬ 
λογικών Φορέων, Ευρωπαϊκών Κοινοτήτων, Διακρατικών Σχέσεων, 
Διεθνών Οργανισμών της Δ/νσης Επιστημονικής και Τεχνολογικής Συ¬ 
νεργασίας, Πληροφορικής, Διοικητικής οργάνωσης και απλούστευσης 
διαδικασιών της Δ/νσης Πληροφορικής και Οργάνωσης, υπάλληλοι 
των κλάδων ΠΕ Ειδικού Προσωπικού ή ΠΕ Ειδικού Λειτουργικού Προ¬ 
σωπικού ή ΠΕ Θετικών Επιστημών ή ΠΕ Μηχανικών ή ΠΕ Κοινωνι¬ 
κών και Ανθρωπιστικών Επιστημών. 

β. Του Τμήματος Βιβλιοθήκης, Νομοθετικού Συντονισμού και Κωδι¬ 
κοποίησης, υπάλληλοι των κλάδων ΠΕ Ειδικού Προσωπικού ή ΠΕ ειδι¬ 
κού λειτουργικού προσωπικού ή ΠΕ Κοινωνικών και Ανθρωπιστικών 
Επιστημών ή ΠΕ Βιβλιοθηκονόμων ή ΤΕ Βιβλιοθηκονόμων. 

γ. Των τμημάτων της Δ/νσης Διοικητικού, υπάλληλοι όλων των 
κλάδων της κατηγορίας ΠΕ Κοινωνικών και Ανθρωπιστικών Επιστη¬ 
μών ή της κατηγορίας ΤΕ Διοικητικού - Λογιστικού ή της κατηγορίας 
ΔΕ Διοικητικού - Λογιστικού (εκτός του τμήματος της Κεντρικής Γραμ- 
ματείας). Του Τμήματος Κεντρικής Γραμματείας προίστανται υπάλλη¬ 
λοι των Κλάδων ΔΕ. 

5. Των γραφείων του Αυτοτελούς Τμήματος Εκδόσεων Συνεδρίων 

και Εκθέσεων προίστανται υπάλληλοι όλων των κλάδων ΠΕ ή ΤΕ 
Εμπορίας και Διαφήμισης. , 

6. Του Γραφείου Πληροφοριών της Δ/νσης Διεθνούς Επιστημονικής 
και Τεχνολογικής Συνεργασίας προίσταται , υπάλληλος όλων των κλά¬ 
δων ΠΕ ή ΤΕ Διοικητικού-Λογιστικού ή ΔΕ Διοικητικού-Λογιστικού ή 
ΔΕ Δακτυλογράφων-Στενογράφων. 

Άρθρο 8 

1. Όπου σε ισχύουσες διατάξεις αναφέρονται προβλεπόμενες από το 
Π.Δ. 248/89 οργανικές μονάδες της Γενικής Γραμματείας Έρευνας 
και Τεχνολογίας που με τις διατάξεις του παρόντος καταργούνται, νοού¬ 
νται οι οργανικές μονάδες στις οποίες μεταφέρονται οι σχετικές αρμο¬ 
διότητες. 

Άρθρο 9 

Το άρθρο μόνο του Π.Δ. 350/90 «Σύσταση Γενικής Διευθύνσεως του 
ΓΓΕΤ του Υπουργείου Βιομηχανίας, Ενέργειας και Τεχνολογίας κα- 
ταργείται. 

Άρθρο 10 

Η ισχύς του διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Βιομηχανίας, Ενέργειας και Τεχνολογίας αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 12 Μαΐου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

